TARYBOS REGLAMENTAS (EB) Nr. 555/2005
2005 m. vasario 17 d.
dėl protokolo, nustatančio tunų žvejybos galimybes bei finansinę kompensaciją laikotarpiu nuo 2004 m. sausio 1 d. iki 2006 m. gruodžio 31 d., kaip numatyta Europos ekonominės bendrijos ir Madagaskaro Demokratinės Respublikos susitarime dėl žvejybos Madagaskaro vandenyse, sudarymo
EUROPOS SĄJUNGOS TARYBA,
atsižvelgdama į Europos bendrijos steigimo sutartį, ypač į jos 37 straipsnį kartu su 300 straipsnio 2 dalimi ir 3 dalies pirmąja pastraipa,
atsižvelgdama į Komisijos pasiūlymą,
atsižvelgdama į Europos Parlamento nuomonę (1),
kadangi:
(1)
Pagal Europos ekonominės bendrijos ir Madagaskaro Demokratinės Respublikos susitarimą dėl žvejybos Madagaskaro vandenyse (2), abi šalys vedė derybas dėl pataisų arba papildymų, kuriuos reikėtų įtraukti į minėtą susitarimą pasibaigus prie jo pridėto protokolo taikymo laikotarpiui.
(2)
Šių derybų rezultatas buvo 2003 m. rugsėjo 8 d. parafuotas naujas protokolas, nustatantis žvejybos galimybes ir finansinę kompensaciją 2004 m. sausio 1 d. - 2006 m. gruodžio 31 d. laikotarpiu, kaip numatyta pirmiau minėtame susitarime.
(3)
Bendrija yra suinteresuota patvirtinti minėtą protokolą.
(4)
Žvejybos galimybių paskirstymo tarp valstybių narių metodas turėtų būti nustatomas tradicinio žvejybos galimybių paskirstymo pagal susitarimą dėl žvejybos pagrindu,
PRIĖMĖ ŠĮ REGLAMENTĄ:
1 straipsnis
Bendrijos vardu patvirtinamas Protokolas, nustatantis žvejybos galimybes ir finansinę kompensaciją 2004 m. sausio 1 d. - 2006 m. gruodžio 31 d. laikotarpiu, kaip numatyta Europos ekonominės bendrijos ir Madagaskaro Demokratinės Respublikos susitarime dėl žvejybos Madagaskaro vandenyse.
Protokolo tekstas pridedamas prie šio reglamento.
2 straipsnis
Protokole nustatytos žvejybos galimybės tarp valstybių narių paskirstomos taip:
a)
tunų seineriai:
Ispanija: 22 laivai
Prancūzija: 16 laivų
Italija: 2 laivai
b)
laivai, žvejojantys paviršinėmis ūdomis:
Ispanija: 24 laivai
Prancūzija: 10 laivų
Portugalija: 6 laivai
Jei šių valstybių narių pateiktos licencijų paraiškos neaprėpia visų protokole nustatytų žvejybos galimybių, Komisija gali svarstyti licencijų paraiškas iš bet kurios kitos valstybės narės.
3 straipsnis
Valstybės narės, kurių laivai žvejoja pagal šį protokolą, praneša Komisijai apie Madagaskaro žvejybos zonoje sugautų atskirų rūšių kiekius taip, kaip nurodyta 2001 m. kovo 14 d. Komisijos reglamente (EB) Nr. 500/2001, nustatančiame išsamias Tarybos reglamento (EEB) Nr. 2847/93 taikymo taisykles dėl Bendrijos žvejybos laivų sugavimų trečiųjų šalių vandenyse ir atviroje jūroje kontrolės (3).
4 straipsnis
Tarybos pirmininkas įgaliojamas paskirti asmenis, įgaliotus pasirašyti protokolą, kad jis susaistytų Bendriją.
5 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. vasario 17 d.